Όμηρος (ταινία)

Το Όμηρος είναι μια ελληνική δραματική, αστυνομική ταινία του 2005, σε σκηνοθεσία και σενάριο Κωνσταντίνου Γιάνναρη, ενώ η μουσική είναι του Νίκου Πατρελάκη. Σύμφωνα με τον σκηνοθέτη, η έμπνευση για την ταινία προήλθε από τη λεωφορειοπειρατεία του 1999 και τον θάνατο του Γιώργου Κουλούρη.

Πλοκή

Ένας Αλβανός, που είναι μόνιμος κάτοικος Ελλάδας και ζει μια ζωή στο περιθώριο, αποφασίζει μια μέρα να εισβάλει ένοπλος σε ένα λεωφορείο για να το καταλάβει. Η αιτία της λεωφορειοπειρατείας είναι, όπως λέει, επιτέλους να ακουστεί. Τότε αρχίζει από τις ελληνικές αρχές η καταδίωξη του κατειλημμένου λεωφορείου, το οποίο κατευθύνεται προς την Αλβανία, ενώ στην υπόθεση εμπλέκονται και οι δημοσιογράφοι.

Παράλληλα, κατά τη διάρκεια της ομηρίας, ξεδιπλώνονται οι κρυφές ζωές των επιβατών του λεωφορείου και αποκαλύπτεται πως ο λεωφορειοπειρατής δεν είναι ο μόνος που ζει μία καταπιεσμένη ζωή: στο λεωφορείο βρίσκονται ένα παράνομο ζευγάρι, μία ομοφυλόφιλη γυναίκα, ένας χρήστης ναρκωτικών και ένας μετανάστης από την Αφρική που ζει στην Κυψέλη.

Διανομή

Βραβεία/Διακρίσεις
Η ταινία απέσπασε δυο Κρατικά Βραβεία Ποιότητος (Βραβείο σκηνοθεσίας και 3ο Βραβείο ταινίας Μυθοπλασίας Μεγάλου Μήκους) στο 46ο Φεστιβάλ Κινηματογράφου Θεσσαλονίκης  και το Βραβείο του διεθνούς «Φόρουμ και Φεστιβάλ Ευρωπαϊκής Ταινίας» Βιέννης.

Παραπομπές

Ελληνικές ταινίες
Ταινίες του 2005
Ελληνόφωνες ταινίες
Αλβανόφωνες ταινίες
Ελληνικές δραματικές ταινίες
Ελληνικές θρίλερ ταινίες
Ελληνικές ταινίες συσχετιζόμενες με ΛΟΑΤ
Ταινίες με θέμα τη μετανάστευση
Ταινίες σε σκηνοθεσία Κωνσταντίνου Γιάνναρη
Ταινίες γυρισμένες στην Ελλάδα
Ταινίες παραγωγής Ελληνικού Κέντρου Κινηματογράφου
Ταινίες βασισμένες σε πραγματικά γεγονότα
Ταινίες δρόμου
Ελληνικές αστυνομικές ταινίες